钦定古今图书集成/明伦汇编/闺媛典/第129卷 > 陈汝言妻吴氏
## 钦定古今图书集成/明伦汇编/闺媛典/第129卷 > 陈汝言妻吴氏

按《苏州府志》：“吴氏，庐江人陈汝言妻。汝言坐事死，子
继生才十月，氏徙家于吴，囊橐萧然，惟存书二万卷，
躬自教读。有司上其事，成祖命御史廉之，无所闻。御
史因遣一人为乞者赁居邻室，日伺之，寂如。忽一日，
吴令继生于后园锄地，吴自携饭饷之，置园门外地
上即掩其门，继生乃跪而食焉。御史得之以奏，上嗟”
异，以为有礼，诏旌其门。年八十六卒。